Fra Nuwara Eliya til charmerende Ella | Gaths Rejseside\nHjem Sri Lanka Fra Nuwara Eliya til charmerende Ella\n+ praktisk information til dit besøg i Nuwara Eliya nederst på siden\nGamle bindingsværkshuse, 18-hullers golfbane og en park opkaldt efter Dronning Victoria. Man kunne nemt tro, at vi stod i en lille idyllisk engelsk landsby, men vi er i Nuwara Eliya i de Srilankanske bjerge, hvor europæisk kolonihistorie møder Asien.\nTe og smukke bjerge\nVejen bugter sig gennem det frodige landskab. Overalt kan vi se teplantager, der står i snorlige rækker på bjergskråningerne. I dalene er der små klynger af huse og bølgende grønne rismarker, der synes at fylde hver kvadratmeter.\nVi er på vej til Nuwara Eliya, som ligger i 2000 meters højde, og undervejs gør vi flere stop ved plantagerne, der fortsætter kilometer efter kilometer.\n“Der er desværre ikke meget gang i produktionen lige nu, vi mangler regn”, siger den unge fyr, der viser os rundt på fabrikken.\nVed en af plantagerne besøger vi også en lille tefabrik, og selvom produktionen foregår på maskiner, så er det efter den gamle metode. Maskinerne har mere end 100 år på bagen, og tebladene bliver flyttet rundt fra maskine til maskine ved håndkraft.\nVi lærer mere om udvælgelsen af teblade og ser ovnen, der fermenterer teen i præcis 21 minutter, før den gennem flere processer bliver sorteret til en førsteklasses te. Det er en lille tørkeperiode, der gør, at dele af produktionen ligger stille, og både arbejderne på fabrikken og teplukkerne er sendt hjem.\nSidstnævnte er tamiler og kommer fra Tamil Nadu i Indien. De er nederst på den sociale rangstige og tager de hårdeste job, så det er dem, der arbejder i teplantagerne.\nVi prøvesmager selvfølgelig også den gode te og hører lidt om de forskellige blandinger, der giver den perfekte English Breakfast Tea og Afternoon Tea. Mens vi sidder og nyder den gode te, bliver vi nysgerrige på 10-12 s/h billeder, der hænger på væggen. De er mere end 100 år gamle og viser livet i teplantagerne i gamle dage.\nKulier kommer tilbage fra plantagen er titlen på et af dem, og på et andet kan man se en srilankaner transportere plantageejeren i en rickshaw. Ikke meget har forandret sig i dagens Sri Lanka, arbejdet i plantagerne er hårdt, og de fleste teplukkere er daglejere.\nEt af de gamle engelske huse i Nuwara Eliya\nLuften er frisk og duften af pinjetræer fylder vores næser. Her og der ligger gamle engelske huse, og i vejsiden står sælgere og tilbyder et kæmpe udvalg af grøntsager som gulerødder, kartofler, løg og kål.\nDet er ikke tilfældigt, at Nuwara Eliya bliver kaldt Little England, og med de gamle bindingsværkshuse, der er flankeret af farvestrålende stokroser lyder det idyllisk. Men tag ikke fejl.\nEn tur på det lille lokale marked, eller bazaren som den kaldes, byder på masser af lokalliv. Gå blot forbi slagterens lille bod, hvor hele dyr bliver parteret, der er blod overalt, og det ligner mest af alt helvede på jord.\nVi indlogerer os på et gammelt hotel, der engang har været den engelske guvernørs hus. Tidligere tiders storhed er nu i hastigt forfald, og de gamle gulve og teaktræsmøbler trænger virkelig til en kærlig hånd.\nDet var i 1830’erne at englænderne slog sig ned i Nuwara Eliya. Her i 2000 meters højde mindede klimaet om det derhjemme, og som årene gik, opførte man bindingsværkshuse og hoteller, der til sidst blev til en lille by.\nFrugthandler i Nuwara Eliya\nMest mondænt er St. Andrews Hotel og Grand Hotel, der begge giver minder om tv-serien Herskab og Tjenestefolk. Hundrede år gamle traditioner bliver stadig praktiseret her, får vi at vide, og personalets uniformer ligner noget fra sidste århundrede.\nNuwara Eliya er hurtigt overset. Vi traver gennem hovedgaden adskillige gange og besøger markedet, der ikke er særlig stort, men alligevel er det mest spændende sted i byen. Vi besøger også Victoria Park, et velfriseret sted, men som med den botaniske have i Kandy, så er det småt med blomster.\nAftenerne i Nuwara Eliya er kolde. Det er selvfølgelig ingenting i forhold til det, man kan opleve i Danmark, men kontrasten fra over 30 °C i lavlandet er til at mærke.\nDe lokale ifører sig hue, halstørklæde og vanter, og den unge tjener på Restaurant Two kigger undrende på mig, da jeg tropper op i t-shirt. Jeg fryser ikke, men det er bestemt heller ikke varmt.\nDet er endnu en dag med klart vejr, og vi går sydpå mod Lake Gregory. Søen blev gravet ud i 1873 og er opkaldt efter den tidligere engelske guvernør William Gregory.\nHer er udlejning af udflugtsbåde, og det ser ud at være et hit blandt de lokale. Omgivelserne er smukke, men Nuwara Eliya gør ikke rigtig indtryk, og vi glæder os til at komme ned i lavlandet igen.\nOgså vores hotel er i engelsk stil\nMed toget til Ella\nI det fjerne kan vi høre togets horn. Ledvogteren har for længst sat bommene ned, og de rejsende er ved at gøre sig klar til at stige ombord på toget. Også ham, der medbringer en kassefuld duer, der kurrer lystigt.\nVi er på togstationen i Ambewela, hvor vi kan hører toget, der skal bringe os til Ella. Det har taget os tre kvarter at køre fra Nuwara Eliya til den lille stationsby, og undervejs ser vi små landsbyer og store farme med græssende køer.\nTogturen til Ella er en del af turistruten fra Sri Lankas bjerge ned til sydkysten. Toget starter i Colombo og kører til Dambulla, en længere tur, men vi skal kun med et par timer.\nVi har bestilt billet og reserveret plads, men det tager man ikke så tungt. Togføreren har rigeligt at se til og prøver at få placeret alle. Ak ja, havde han dog bare sat folk, hvor de havde plads, så var det gået lidt nemmere.\nVi når at sidde fire forskellige steder i toget på vores tur til Ella, men det gør kun, at vi får set landskabet til begge sider. Og der er virkelig noget at se på. Vi kører på bjergsider, har fantastiske udsigter og på et tidspunkt kører vi over skydækket.\nI byen Idalgashinna, der ligger indhyllet i tåge, er det næsten som at komme til en helt anden verden. Skolebørn i uniform stiger på, og minutter efter kører vi med teplantager til alle sider.\nEfterhånden som vi nærmer os Ella bliver landsbyerne flere, og teplantagerne er skiftet ud med rismarker. Frodigheden er fantastisk, og mange steder er det som om at køre gennem en grøn tunnel.\nDa vi ankommer til Ella, har vi slet ikke bemærket, at vi undervejs er kommet 1000 meter længere ned. Nåh jo, her er faktisk lidt varmere, og fugtigheden har taget til.\nVores tog til Ella\nElla og tilbage til lavlandet\nMan kan næsten ikke undgå at blive forelsket i Ella. Den lille bjergby er charmerende, og vi føler os allerede bedre tilpas end i Nuwara Eliya. Her er proppet med backpackere, og vi forstår, hvorfor de valfarter til den lille by.\nUdsigten ned gennem Ella-slugten er mageløs, og den afslappede atmosfære med de mange hyggelige caféer gør, at turisterne ofte bliver længere end beregnet.\nDe høje bjerge omslutter byen, og vejen ned til lavlandet er imponerende smuk. Vi ser masser af aber og gør stop ved det høje Rawana Falls, hvis vand vælter ned over klipperne.\nDet første fald ligger et par hundrede meter over os, og vandet synes at springe fra klippe til klippe for til sidst af ende i den store pool. Flot er det, men det er ingenting i forhold til i regntiden, hvor kaskader af vand vælter ned over klipperne og sender vanddampe langt ud over vejen, fortæller vores chauffør.\nLidt syd for Wellawaya drejer vi ned ad en lille sidevej og når ad snørklede grusveje til en lille p-plads. Vi er tilbage i lavlandet. Varmen er trykkende, og luftfugtigheden får vores tøj til at klæbe til kroppen.\nFuglelivet omkring os er fantastisk. Vi ser hejrer, ørne, biædere, kingfishere og mange andre arter, men det er nu ikke derfor, at vi er kørt væk fra hovedvejen.\nEn kort gåtur ind i skoven fører os til nogle imponerende Buddhastatuer, der er hugget ind i klippen. Her er helt stille, og ud over os er der kun tre andre turister. Buddhaerne ved Buduruwagala anslås at være fra det 10. århundrede, og det er lidt af en gåde, hvordan man for over 1000 år siden har kunnet skære så detaljeret.\nStatuerne står majestætisk og kigger ud over den hede jungle, og vi undrer os over, hvorfor de er opført lige præcis her. Det er ikke blot detaljerne, der er en gåde, det er selve Buddhastatuerne også.\nDet er sen eftermiddag, og fra teplantagerne og Little England i bjergene, er vi nu kommet til det sydligste Sri Lanka. Vi kan ikke ønske os et bedre sted at slutte vores spændende rejse end lige præcis her.\nHar du fået lyst til selv at besøge Nuwara Eliya, så kan du finde praktisk information under billedet.\nRawana Falls ligger nedenfor Ella\nPraktisk information til din rejse til Nuwara Eliya\nDu kan læse mere om indrejse i Sri Lanka i indlægget At rejse i Sri Lanka – tips og gode råd.\nØnsker du en skræddersyet rejse til Sri Lanka, så klik ind på min side thailandrundt.dk, hvor du kan få et gratis og uforpligtende rejseforslag – se mere her.\nBusstationen i Nuwara Eliya ligger præcis i centrum ud til hovedgaden. Det er et travlt sted, men stationen er trods alt ikke så stor. Du kan tage bussen til og fra bla. Kandy og Colombo, men hvorfor ikke ankomme med toget?\nColombo-Dambulla linjen kører næsten lige forbi – byen har dog ikke egen togstation, men stationen i Nanu Oya ligger ikke langt derfra. For privat transport kan dit hotel eller guesthouse helt sikkert hjælpe dig.\nNuwara Eliya har efterhånden fået et stort antal hoteller. Mange af dem ligger i de gamle engelske huse, men der kan være stor forskel på, hvor velholdte de charmerende bygninger er. Husk, at vi er i 2000 meters højde, det bliver koldt om natten, så forhør dig om der er varme på hotellet og eventuelt tykke dyner.\nNuwara Eliya er ikke særlig stor, så book i forvejen, hvis det er muligt. Det gælder især i april omkring nytårshelligdagene, hvor byen er proppet med lokale, og her er priserne selvfølgelig i top.\nDu kan booke hotel på f.eks. booking.com, der har prisgaranti og det største udvalg af overnatningssteder.\nPå trods af størrelsen har byen et pænt antal restauranter. Bl.a. langs hovedgaden, men også ved hotelområdet ca. en kilometer syd for busstationen. Som andre steder i Sri Lanka, så er det kun få steder, der sælger alkohol.\nTrekking i de omkringliggende bjerge, golf i midtbyen eller på udflugt til Hortons Peak, Worlds End, er blot lidt af det man kan foretage sig, når man besøger Nuwara Eliya.\nI bedste engelske stil har byen også sin egen hestevæddeløbsbane lidt syd for byen. Løbene starter som regel klokken 10.30. Du kan også besøge teplantager i omegnen, en fin oplevelse.\nDet er utrolig dyrt at besøge Sri Lankas seværdigheder. Entrépriser på langt over 100 kr. pr. person er ikke ualmindeligt. Vil du f.eks besøge Horton Plains Nationalpark kommer du af med ca. 500 kr. pr. person for transport, afgifter, gebyrer, guide, entré og hvad man ellers kan finde på.\nRejser man rundt i Sri Lanka et par uger eller mere og vil gerne have alle attraktionerne med, så kræver det godt med lommepenge.\nKontantautomater findes i Nuwara Eliya – også med engelsk menu. Der kræves visum for at rejse ind i Sri Lanka. Det søger man online og er nemt – se mere her.\nFind meget mere praktisk information i indlægget At rejse på Sri Lanka – tips og gode råd.\nForrige artikelEt besøg i Fredspaladset i Haag\nNæste artikelSeks gode rejseoplevelser\nEsben Toft 15. august 2018 At 15:07\nGodt indlæg. Er dog lidt overrasket over nuwara eliya, alle beskriver det som fantastisk?\nCarsten Gath 16. august 2018 At 15:51\nNuwara Eliya ER et pudsigt sted, men bare hurtigt overset…Byen/området er da helt klart must see, men så har man ligesom været der!


Ambus nye duodenoskop kan være klar til salg allerede næste år - et år tidligere end planlagt - mener Ole Henrik Bang-Andreasen, der er analytiker hos investeringsbanken ABG Sundal Collier.\nAmbu er i færd med at udvikle et engangsskop til undersøgelse af tolvfingertarmen, også kaldet et duodenoskop. | Foto: /Ritzau Scanpix/Liselotte Sabroe\nOffentliggjort: 28.12.18 kl. 08:54\nAllerede i løbet af næste år kan Ambu være klar med et af de nye produkter, som ellers først er varslet frem mod udgangen af september i 2020.\nSådan lyder vurderingen fra Ole Henrik Bang-Andreasen, der er aktieanalytiker hos ABG Sundal Collier, efter at FDA i midten af december udsendte de foreløbige resultater af en undersøgelse af smittefaren ved genanvendelige duodenopskoper.\nHan forventer, at produktet i bedste fald kan være klar allerede næste år, hvor også en konkurrent har annonceret en lancering af et lignende engangsprodukt.\n"Vi forventer, at Ambu kommer ud med duodenoskopet før deres strategiperiode. Et "blue sky-scenarie" er jo i 2019. Der er et stort behov for at få engangsskoper til disse procedurer, fordi smitterisikoen er så høj, og derfor er det også øverst på FDA's ønskeliste," siger han til Ritzau Finans.\nMens ABG vurderer, at duodenoskopet i bedste fald kan være klar i løbet af næste år, har Ambu indtil videre kun lovet, at produktet vil være en del af selskabets samlede produktportefølje, når den nuværende strategiperiode udløber ved udgangen af september 2020.\nI løbet af samme periode vil selskabet lancere en fuld portefølje af engangsendoskoper, som er et alternativ til genanvendelige videoskoper, der skal steriliseres efter brug for at undgå bakterier.\nDirektør: Vi er forholdsvist tæt på\nLige nu findes der kun genanvendelige duodenoskoper, og det danske medicoselskab går efter at være det første selskab, der kan tilbyde et skop, der kan bruges én gang og efterfølgende smides ud. Dermed skal der ikke bruges tid på at rense og rengøre produkterne.\nAmbus administrerende direktør, Lars Marcher, fortæller også, at udviklingen af duodenoskopet er godt i gang.\n"Vi er forholdsvist tæt på, når vi siger, at det skal lanceres inden for halvandet år. Det er inden for den periode, at det skal færdigudvikles og gøres klar til produktion og testes. Jeg vil sige, at det er forholdsvist tæt på," siger Lars Marcher til Ritzau Finans uden at fastsætte en mere konkret tidshorisont for lanceringen.\n"Vi kommenterer ikke, hvordan vi præcist griber en lancering an, men hvis vi havde et produkt i dag og havde nok af dem på lager, så ville vi sælge dem meget hurtigt. Det ville vi gøre, fordi hospitalerne i dag nærmest er blevet dikteret til at skifte gennem FDA's udtalelse," lyder det også fra topchefen.\n"FDA er meget interesseret i at snakke med os, og vi har haft en løbende dialog med FDA, der ville se, hvor langt vi er kommet. Det synes vi jo, er fantastisk, for det gør, at vi har en opmærksomhed på at få produkterne godkendt så hurtigt som muligt," fortsætter han.\nKonkurrent har produkt klar i 2019\nDen amerikanske konkurrent Boston Scientific, der blandt andet producerer genanvendelige endoskoper, meddelte også tidligere i år, at selskabet netop vil investere i duodenoskoper til engangsbrug.\nDermed har Ambu fået en mere direkte konkurrent på netop det marked. Det amerikanske selskab planlægger allerede at lancere duodenoskopet i løbet af 2019.\n"Inden for duodenoskopet er Boston Scientific absolut en konkurrent, men samtidig tror jeg, at de kommer til at tage en højere pris end Ambu, der samtidig kommer til at stå bedre, fordi de allerede har en track record med engangsskopi. Boston Scientific kan være med til at drive mentalitetsændringen, og det kan omvendt være positivt for Ambu," siger Ole Henrik Bang-Andreasen fra ABG.\nDuodenoskopet bruges til at diagnosticere og behandle problemer i leveren, bugspytkirtlen og galdeblæren, og på en kapitalmarkedsdag i oktober fortalte Ambu, at der er omkring 2 mio. af denne type procedurer om året.


Mere fermentering hos DTU Kemiteknik\nBranchenytTop10. 01. 2018 | Allan Malmberg\nBranchenytTop10. 01. 2018 By Allan Malmberg\nEn hjemmebygget 200 liter fermentor er blandt det udstyr, som findes hos Kemiteknik i dag.\nFermenteringsteknologi vinder stadigt mere frem, og på DTU Kemiteknik har man valgt at udvide markant. Det mest synlige bevis udefra bliver en 5.000 kvm stor bygning, der skal rumme flere pilotfaciliteter, bl.a. en GMO forsøgshal i to etager og en række tilhørende GMO-laboratorier.\nBåde forskning og undervisning skal have glæde af, at fermenteringsprocesser bliver en naturlig og integreret del af instituttets aktivitetsområde, men de nuværende lokaler, der er mere end 50 år gamle, var ganske enkelt ikke egnede til formålet.\nSelvom der således finder en betydelig udvidelse sted, er det ikke tanken, at Kemiteknik skal have de mikrobiologiske aspekter som hovedformål, men instituttet skal derimod sikre de procesmæssige aspekter af fermenteringsteknologien.\nUdvidelserne skal komme både undervisningen og forskningen til gode, ligesom det vil komme i anvendelse som teknisk service. Netop opskalering fra laboratorieskala til pilotskala er grundlæggende viden for mange kemiingeniører, og derfor er det vigtig, at instituttet kan tilbyde denne mulighed.\nLæs mere om DTU Kemitekniks nye tiltag i Dansk Kemi udgave 11/12, side 14.


På B-delen (bagerste vognhalvdel) af KS 890 er den karakteristiske gule farve fra vinduesunderkant og nedad, ved at være gennemhærdet og maleren hos Vestsjællands Lokalbaner er godt i gang med at afdække, så han kan fortsætte med at male det hvide omkring vindueshullerne og op til tagrenden for herefter at fortsætte med den grå farve på taget.\nForinden er vognkassen spartlet og slebet mange gange og fremstår nu som da den var ny i 1965. Indvendig er undergulvet færdigt og linoleum skal lægges på, når malerarbejdet er færdigt.\nInden vognen forlader Holbæk, vil vognnummer på højre og venstre side samt på stødskinnen bagerst blive påmalet. Endvidere tekster med hhv. "Indstigning" ved bagdør og "Ingen indstigning" ved dør nærmest midterleddet.\nMuseet er gået i gang med planlægningen af transporten og især skaffe den nødvendige sporplads på Sporvejsmuseet, der fortsat lider voldsomt med pladsproblemer, så man kan arbejde videre med el-montering og indvendig aptering.\nKøbenhavns Tekniske Skole's møbelsnedkerafdeling har påtaget sig som elevarbejde at fremstille to kopier efter en original konduktørpult, som museet tilbage i begyndelse af 1970-erne overtog fra Københavns Sporveje. Den anden pult skal anvendes i KS 815, hvor A-delen (forreste vognhalvdel) er under restaurering.\nNår vi kender færdiggørelsestidspunktet for malerarbejdet på KS 890 i Holbæk, oplyser vi dette på museets hjemmeside. Der er meget at glæde sig til, når den ankommer til museet og på sigt skal forenes med ledportalen, som er koblet til A-delen og som i august 2007 var på sin første prøvetur for egen kraft!\nA-delen af KS 890 har fået monteret store dele af de indvendige loftsplader, som er befriet for utrolig mange lag egyptisk maling påført i rigelige mængder. Der mangler fortsat meget montering af den indvendige aptering (f.eks. sæder, vinduer, vægbeklædning, vognstyrerplads, skilte osv.) - restaurering tager tid og er dyrt, men det bliver flot!


Muslingeindustrien i Danmark i kamp med politikerne | Vores Skive\nMuslingeindustrien i Danmark i kamp med politikerne\nDer er mange positive sider ved at bruge muslinger som proteinkilde - de er gode for havmiljøet og klimaet. Det er dog stadig en kamp for muslingeopdrættere at få tilladelse til at satse stort på at fiske muslinger til store ærgrelse.\nDTA Aqua har undersøgt Skive Fjord, og her har man vurderet, at man godt kan fiske mange flere muslinger. Som det ser ud nu har muslingefiskeriet ikke noget effekt på økosystemet, da der stadig er masser af føde og det er et meget næringsrigt område, som har mange alger.\nDet er dog alligevel stadig en kamp for mange muslingeopdrættere at få tilladelse til at fiske flere muslinger. Det er specielt Danmarks Naturfredningsforening og SF, som er specielt bekymret for hvilket effekt opdrætteriet har på vandmiljøet i Limfjorden.\nDet virker også til, at Fødevareministeren har lyttet til disse bekymringer, da der stadig er mange opdrættere, som stadig ikke har fået godkendt deres ansøgninger om at fiske flere muslinger.\nF.eks. er der muslingefisker Frank Tousgaard, som stadig ikke har nogen anelse om, hvorvidt det bliver tilladt for ham at fortsætte sin muslingefarm i Limfjorden. Det er på trods af, at muslinger er de mest klimavenlige energikilder, vi kan indtage, samtidigt med at de er meget sunde at spise.


Køb og salg af bolig – boligsalg og boligkøb på BoligHit.\nKøb og salg af bolig – boligkøb og boligsalg – salg af lejlighed og salg af hus.\nSpørgsmål vedr. køb og salg\n· Jeg har ikke modtaget mit kodeord og brugerid - hvad gør jeg?\n· Jeg har kontaktet en sælger. Boligen er allerede solgt - hvad gør jeg?\n· Hvordan ligger jeg billeder ind på min annonce?\nBoligHit.dk er blandt Danmarks førende aktørere på Internettet med hurtig og effektiv salg af ejerboliger. Vi samarbejder med en række ejendomsmæglere, ejendomsselskaber og sælgere. På BoligHit.dk tilmeldes der hver måned mellem 300-700 boliger til leje eller salg. Dertil kommer flere hundrede annoncer fra boligsøgende. Du kan søge på alle annoncer uden at være tilmeldt på BoligHit.dk. Adgang til kontaktinformationer på en række af vores annoncer kræver tilmelding på BoligHit.dk. Via følgende links kan du anvende vores service:\nJeg har ikke modtaget mit kodeord og brugerid - hvad gør jeg?\nSpecifikt for brugere af Hotmail og andre webbaserede mailprogrammer. Hvis du ikke har modtaget dit kodeord og brugerid kan det skyldes at du anvender en hotmail. Vi anbefaler at du checker de mails som din hotmail har frasorteret på det tidspunkt hvor du har tilmeldt dig på BoligHit.dk. Mailen med kodeord og brugerid bø ligge i "junk-mail" inboksen på hotmailen. Kan du stadig ikke finde dine loginoplysninger, kan du kontakte os via vores kontaktformular.\nVi anbefaler altid vores kunder at de skriver en fyldestgørende annonce når de henvender sig til sælger af en bolig. Skriv så mange relevante informationer om dig selv som muligt. Herved har sælger nemmere ved at vurdere din henvendelse. Vi anbefaler ligeledes at du altid husker at skrive dit telefonnummer og email når du henvender dig til sælger. Er der telefonnummer på annoncen, vil det ofte være en fordel at ringe til annoncøren.\nJeg har kontaktet en sælger. Boligen er allerede solgt - hvad gør jeg?\nHar du kontaktet en sælger hvor boligen allerede er solgt, så vil vi gerne høre fra dig. Boligen skal slettes således vi undgår unødvendige henvendelser. Du bedes kontakte os via vores kontaktformular og oplyse hvilken bolig det drejer sig om (boligid, adresse, email og/eller telefonnummer).\nHvorfor er der ikke telefonnummer på alle annoncer.\nEnkelte annoncører ønsker ikke at oplyse telefonnummer på deres annoncer. Dette kan skyldes, at annoncøren ønsker at gennemgå alle henvendelser i ro og mag inden denne tager aktion på henvendelserne.\nAlle annoncører oplyser en korrekt e-mail i forbindelse med oprettelse af annoncen. Du kan derfor altid kontakte annoncøren via email.\nBoligHit.dk kan desværre ikke være behjælpelig med yderligere oplysninger end dem der allerede er oplyst i annoncerne. Det er annoncøren som vælger indholdet i en annonce. Når du henvender dig til annoncøren kan du bede om yderligere information.\nØnsker du at ændre din personlige annonce, skal du logge ind på annoncen. Du kan logge ind via menubjælken for oven.\nHvordan ligger jeg billeder ind på min annonce?\nInden du begynder at ligge billeder ind på din annonce bør du navngive dine billeder 1, 2, 3, 4...10. Hermed bør der ikke opstå problemer med navngivningen af billederne.\nØnsker du derefter at ligge billeder ind på din annonce skal du først logge ind vha. dit kodeord og brugerid. Når du er logget ind klikker du på ”upload billeder”. Derefter klikker du på ”gennemse” og finder dine billeder et af gangen. Hver gang du har fundet et billede klikker du på ”Tryk her for at uploade”. Herved bliver dine billeder lagt ind på annoncen.\nNår et eller flere billeder er lagt ind på annoncen, kan du vælge hvilket billede du ønsker skal ligge på forsiden af din annonce. Du vælger dit forsidebillede vil at klikke på ”forsiden” over billedet. Du kan vælge en billedtekst på alle billederne. Vælg en beskrivelse som matcher indholdet på billedet.\nFortryder du et billede som er lagt ind på din annonce, kan det fjernes igen ved at klikke på ”slet” under billedet. Herefter forsvinder billedet.\nNår alle billederne er lagt ind på din annonce skal du husk at gemme dine ændringer. Gør dette ved at klikke på ”opdater”. Glemmer du dette bliver dine billeder ikke gemt.\nØnsker du at inaktivere din annonce skal du logge ind med dit kodeord og brugerid. Derefter kan du klikke på ”når boligen er fundet” hvis du er boligsøgende. Har du haft en bolig til salg skal du klikke på ”slet annoncen”.\nHar du problemer er du velkommen til at kontakte os via vores kontaktformular. Oplys venligst hvilken annonce det drejer sig om, så skal vi slette annoncen for dig. Du bedes oplyse navn, adresse, postnr, email.


Nr. 1.871 af 2.213 Restauranter i København\nHar selv været der et par gange og prøvet deres brunch. Denne er ganske ok, men ikke over standarden på de nærliggende cafeer. Stemningen er god og der er rigtig god plads. Godt sted hvis vejret er til st side ude.\nOk. sted der gør sig bedst om sommeren, hvor der er udeservering\nVar forbi idag på en gåtur og det var meningen at vi skulle indeom og have en kop kaffe. men der var propfyldt med familier der spiste brunch og lydniveauet var meget højt. Der sad også borde hvor der blev spist frukost og maden så...Mere\nDa vi var der, var stedet virkelig overfyldt. Vi har ventet på, at de tjener til at komme til os i ca. 30 minutter ... Jeg bestilte fisk på en dag, som var laks med kartoffelmos. Laks var rå, kartofler var kold. Jeg ville ikke...bytte det, fordi vi allerede var sent på den anden begivenhed i den aften, vi havde. Pænt udvalg af forskellige øl.Mere\nEt fantastisk sted - men med manglende udvalg\nDette sted har store muligheder for gæster. En hyggelig park lige ved - fantastisk turistattraktion osv. Men jeg manglede god mad - eller mere at vælge imellem - god kage og is.\nFå hurtige svar fra personale og tidligere besøgende på Elefanten.


Kaos i statsforvaltning og ankesystem skal stoppes – Finn Sørensen\n15. august 2013 Finn Sørensen\n– Det er helt uacceptabelt, at borgerne ikke kan komme igennem til statsforvaltningen, og at langtidssyge skal vente endnu længere på afgørelser i deres sygedagpengesag. Det er mennesker, det drejer sig om, de skal have afklaret deres situation hurtigst muligt.\n– Da vi indgik aftalen om den nye struktur, blev vi stillet i udsigt, at statsforvaltningen ville blive mere effektiv, og at sagerne i ankesystemet ville blive afgjort hurtigere end hidtil. Det er gået stik modsat, det er ikke rimeligt, og det skal løses nu.\n– Jeg har rettet henvendelse til indenrigsminister Margrethe Vestager, som vi indgik aftalen med, og til Socialminister Annette Vilhelmsen, som er ansvarlig for ankesystemet. De må indkalde forligspartierne hurtigst muligt, så vi får en grundig redegørelse, og ministrenes bud på, hvad de vil gøre for at leve op til det, vi har aftalt.\nPrevious Post:Kan reglerne blive for klare?\nNext Post:Kommuner skal ikke tjene på fejludbetalinger


Nyhedsbrev Marts Maj PDF\nDownload "Nyhedsbrev Marts Maj 2015"\n1 Nyhedsbrev Marts Maj 2015 Morgenstemning til Berendsen Påsketurnering - Skal vi spille igen næste lørdag? Spurgte en spiller sin makker i en golfmatch. - Fint! Jeg skulle egentlig ha været gift, men det kan vente 1\n2 Indledning Så er der atter et nyhedsbrev fra golfklubben. Sæsonen er i gang, men vi venter stadig på de helt store varmegrader, men det kommer. Vi har siden sidst afholdt den årlige generalforsamling, som du kan læse mere via et link senere i nyhedsbrevet. Sæsonstarts turneringen og Berendsen påsketurnering er afviklet med rigtig mange deltagere. Alle klubber i klubben har startet deres sæson op og vi er også klar med en række nye MGP ere som i 2015 skal nyde vores dejlige sport. Pr. 1. april startede Rie i sekretariatet, som afløser for Lotte så der atter er daglig bemanding. Rie er blevet kastet ud i en lang række opgaver, som hun går løs på med stor iver. Så det er dejligt. Tag godt imod Rie. På DGU s repræsentantskab blev Helle Kristensen valgt ind i DGU s bestyrelse og på samme møde fik Alvah overrakt DGU s sølvnål. Læs mere inde i nyhedsbrevet. Du har måske også bemærket at dette nyhedsbrev ikke er opdelt i 2 spalter som vanligt. Vi håber det kan gøre det lidt mere læsevenligt (og bære over med evt. andre ulemper). Så alt i alt et travlt forår som gerne må lede op til en super sæson Med venlig hilsen Hjørring Golfklub Hovedsponsor i HGK Der er blevet lavet en ny aftale med vores hovedsponsor Sparekassen Vendsyssel. Aftalen er gældende for de næste 3 år og er således med udløb ultimo Klubbens tidligere formand Ejner Munk Svendsen trykkede hånd med hans efterfølger på formandsposten Benny Larsen efter et møde hvor aftalen blev underskrevet. Benny Larsen udtaler at han er glad for den tillid som Sparekassen Vendsyssel udviser Hjørring Golfklub ved at indgå en flerårig aftale og vi glæder os til at fortsætte det gode samarbejde fremover til gavn for både Sparekassen Vendsyssel og Golfklubben. Afdelingsdirektør Casper N. Larsen fra Sparekassen Vendsyssel glæder sig også til samarbejdet og til at give både sparekassens kunder og klubbens medlemmer nogle gode oplevelser. 2\n3 Nyt fra Alvah Så kom foråret og selvom det har været en smule råt, så har det været super at komme i gang igen. Driving Range: Nye flotte afstands mål Nye bolde Boldmaskinen: Beklager dennes ustabilitet, vi har lavet en kasse nu som man blot tager sin bolde i. Vi arbejder på en løsning med den gamle automat men indtil dette sker er det på denne facon. Så du skal ikke bruge kort eller poletter. OBS. Lukket onsdag fra Kl og søndag fra Kl pga klipning af græsset på driving range. Træning. Det er nu muligt at bestille tid online via klubbens hjemmeside under Proshoppens side, du skal logge ind også kan du se når der er ledige tider. Til info så er Jens på arbejde Tirsdag, Fredag og Søndag. Årskort med ugentlig træning, logbog, fælles træning og spil på banen. Kr ,- Vi laver løbende kurser disse vil blive annonceret på Facebook (Hjørring Proshop - husk at Like) på Probook og på tavlen i klubhuset. Shoppen. Vi har nu fået fyldt shoppen godt op og håber du vil kigge ind. Der er tøj nyheder fra Daily, abacus, Nike, J Lindeberg og Galvin Green samt til herrer lidt Wolsey. På sko siden er vi godt forsynet med nye modeller fra Ecco, Nike, Foot-Joy og Skeechers. Vi glæder os til at se jer Jens & Alvah Albatros sponsorer i HGK 3\n4 Hædret efter 18 år som PGA-formand Alvah Routledge cheftræner i Hjørring Golfklub har i 18 år været formand for PGA of Denmark, som er de professionelles forening. Nu har han trukket sig. Som tak for sin indsats har Alvah på DGU s repræsentantskabsmøde den 21. marts i Middelfart fået tildelt DGU s sølvnål. I sin tid som PGA-formand har Alvah medvirket til en voldsom udvikling inden for professionel golf i Danmark. Ved sin tiltræden havde foreningen 150 medlemmer trænere og spillere. I dag har Professional Golfers Association of Denmark 350 medlemmer, der alle er uddannet eller efteruddannet af PGA. Alvah Routledge med DGU s sølvnål. Generalforsamling 2015 Denne blev afholdt tirsdag, den 24. februar med 64 medlemmer som deltagere. Du kan læses referat på hjemmesiden hvor du også kan se billeder og materiale fra generalforsamlingen. Kommunen laver anlægsarbejde på Golfbanen Realisering af Vandplan for et af vandløbene på golfarealerne I uge 20 - fra mandag den 11. maj og ugen ud - skal det frilægges ca. 150 meter rørlagt vandløb. Det drejer sig om vandløbsstrækningen fra Ø2, hvor vi går fra teestederne over mod fairway og til Ø5, hvor der er to overgange over vandløbet/rørlægningen. I forbindelse med åbningen flyttes vandløbet ca. 5 m væk fra bakken med teestederne til Ø5. Flytningen berører alene rougharealer. Øst-sløjfen vil være lukket for spil mandag den 11. maj, idet der den dag også prikkes greens på sløjfen. Resten af ugen vil sløjfen være åben med forskellige gener. Det kan blive nødvendigt at begrænse brugen af buggy i en periode, hvor der skal etableres midlertidig gangsti over vandløb og mose ved Ø2 for at skifte rørene i overgangen. I den forbindelse vil teestederne på Ø2 også blive midlertidigt fremrykket. Entreprenøren har adgang til golfarealerne fra Ringvejen. Der kan påregnes trafik i skel syd for Ø3, mellem de to trærækker mellem Ø2 og Ø3/Ø4, tværs over fairway på Ø4 øverst på bakken øst for granerne. Vi vil gerne appellere til opmærksomhed og hensyntagen fra spillernes side. Entreprenøren og hans personale er informeret om, at der skal søges øjenkontakt mellem spillere og maskinførere, og at man signalerer til hinanden. Vi håber på, at arbejdet forløber som planlagt og at vandmiljøet får et løft som vi også kan nyde efterfølgende. Yderligere information kan fås hos: Peter Norskov, Bestyrelsen Eagle sponsorer i HGK 4\n5 Samarbejde med Naturstyrelsen Skovrejsning og naturstier Naturstyrelsens afdeling i Skagen arbejder i øjeblikket med planer om at etablere Skovrejsning ved Højene på naboarealer til golfklubben. Det drejer sig dels om det åbne arealer afgrænset af Ringvejen, Vellingshøjvej og Skagensvej og dels arealet beliggende nord for den eksisterende parcelhusbebyggelse, i vest til og med de højtbeliggende arealer med beplantning, og mod nord og øst grænses det af Vidstrupvej. Baggrunden for skovrejsningsprojektet er, at der er behov for at beskytte nogle af kommunens grundvandsressourcer, og det gøres bedst ved at plante skov. Det er hensigten, at det fremtidige skovareal skal kunne fungere som nærrekreative områder for beboerne ikke alene i Højene, men også til resten af byens borgere. Det er meningen der skal etableres en række aktivitetstilbud i form af bl.a. hundeskov, bålplads(er), MTB-rute, gang- og løbestier. Dertil kommer servicefunktioner som P-arealer til biler og cykler, diverse oversigts- og informationstavler. Golfklubben har i offentlighedsfasen rettet henvendelse til Naturstyrelsen og tilkendegivet klubbens interesse i at indgå i et samarbejde om at knytte gang- og naturoplevelsesstier sammen. Klubbens udgangspunkt har været klubbens rapport fra 2013 Idekatalog til multifunktionel anvendelse af golfbaneanlægget. Se klubbens hjemmeside. På den baggrund er det indledt et samarbejde, hvor mulighederne undersøges og vurderes. Vi vil løbende orientere om samarbejdet i nyhedsbrevene fremover. 5\n6 Yderligere informationer kan fås hos: Peter Norskov, Bestyrelsen Berendsen Påsketurnering. Blev spillet 2. påskedag 6. april - med hele 111 deltagere i smukt forårsvejr. Der blev som tidligere spillet Øst og Nord med gunstart kl og spillerne var opdelt i 2 herrerækker og 1 damerække. Der var høj humør under runden og alle nød det smukke vejr. Der var også nogen som ramte dagen og kom ind med nogle flotte scores. Efter runden diskede Jan & Ella op med en påskebuffet, som deltagerne kunne nyde medens alle scores blev tastet ind. Så kunne præmie overrækkelsen begynde og der var som sagt mange flotte scores. Men først skulle nærmest flaget vinderne findes og det blev: Nord 3(herre A): Thomas Kvorning, Nord 8 (alle): Christian Vindbæk, Øst 1(dame): Pia Hjorth, Øst 5(alle): Morten Trudslev & endelig Øst 8(herre B): Jeppe Rye Larsen. Resultaterne i de 3 rækker blev: HERRE A HERRE A DAME POS NAVN NETTO POS NAVN POINT POS NAVN POINT 1 Kasper Iversen 69 1 Jan Thrane 48 1 Tina Vindbæk Frederiksen 39 2 Emil Meyer Larsen 70 2 Kai Kruchov Madsen 42 2 Kirsten Knudsen 33 3 Lasse Kragh Jensen 70 3 Martin Lykke Larsen 41 3 Anna Lise Nyvang 33 4 Magnus A. Østergaard 71 4 Stefan Frandsen 40 4 Pia Jernsø Hjorth 33 5 Verner Hansen 72 5 Lertlop Phimsini 39 5 Helle Kristensen 31 Dagen sluttede af med et trefoldigt hurra for Berendsen og Hjørring Golfklub. Birdie sponsorer i HGK 6\n7 Danmarksturneringen Den første weekendrunde i Danmarksturneringen er spillet og det blev lidt blandede bolcher. Vores første hold herrer tabte lørdag på udebane mod Brønderslev med 10-8, men revancherede sig om søndagen med en 10-8 sejr på hjemmebane mod Himmerland. Vores bedste damer tabte 7-2 lørdag men vandt 6-3 om søndagen. 3. division herrer tabte knebent 8-6 begge dage, medens kvalifikationsrække herrerne vandt begge deres kampe med hhv. 9-5 og Endelig tabte veteranerne Nyt kapitel i Nordjyske Banks 125-årige historie 2. pinsedag er vores mangeårige samarbejdspartner Nordjyske Bank sponsor for Nordjyske Bank turneringen. Nordjyske Bank har jo som fremgår af dagspressen været igennem en proces der er endt op med sammenlægningen med Nørresundby Bank. Med sammenlægningen af Nørresundby Bank og Nordjyske Bank har vi nu taget hul på et nyt kapitel i bankens 125-årige historie, fortæller områdedirektør Henrik Aaen fra Nordjyske Bank i Hjørring. Vi ser sammenlægningen som et naturligt led i den strukturtilpasning, der er i den danske finansielle sektor. Nordjylland har fået en stærk og finansielt sund lokal bank til glæde for både aktionærer, kunder, medarbejdere og lokalsamfundet. 7\n8 Fremover kan vi tilbyde vores kunder endnu bedre og konkurrencedygtige produkter. Vi bliver i stand til at løfte større engagementer i takt med, at virksomhederne i vores lokalområde udvikler sig. Vi ser et meget interessant potentiale for at øge det samlede forretningsomfang i vores større bank, der fremover kan bidrage til en sund økonomisk udvikling og sikre vigtige arbejdspladser i Nordjylland. Vi vil naturligvis fortsætte det store lokale engagement, som begge banker hidtil har været kendt for, og vi vil lægge vægt på at tilbyde vores kunder en nærværende og professionel service med en stærk vifte af konkurrencedygtige finansielle produkter, der er udviklet til at imødekomme netop deres behov, fortsætter Henrik Aaen. Hold et uforpligtende møde med os og få 2 fl. vin Vi brænder for vores kunder og for at gøre en forskel i Nordjylland. Er du ikke allerede kunde hos os, så lav en aftale om et uforpligtende møde, hvor vi sammen kan gennemgå dine muligheder. Når vi har holdt mødet med dig, giver vi dig 2 fl. god vin, slutter Henrik Aaen fra Nordjyske Bank. Partnere i HGK 8\n10 Nye mærker på hanerne i Golf Caféen Golf Caféen er skiftet til at have Royal Unibrew som leverandør af Øl- & Sodavand i Som du kan læse i nyhedsbrevet medfører det også at de bliver sponsorer på en 30 års jubilæums turnering ultimo august. Og det er ikke Royal Unibrew eller Golf Cafeen der har jubilæum. Det er faktisk klubben der kan fejre 30 året for klubbens stiftelse. 10\n11 Medlemstilbud Hansen Rejser, som ejes af et golfklubbens medlemmer Carsten Hansen, er blevet partner i klubben. Og Carsten har lavet et godt tilbud som medlemmerne kan gøre brug af. Golf & Wellness Hotel Amtsheide 3 firestjernede dage med golf 2 nætter med morgenmad 2 x 3 retters menu 1 x Velkomstdrink 1 x kaffe og hjemmebag 2 x Greenfee Valgfri ankomst alle dage frem til Pris pr. voksen i dobbeltværelse kr ,- Mulighed for 4 dage (3 overnatninger) med ½ pension og 3 x grenfee for kr ,- Det 4 stjernede Golf & Wellnesshotel zur Amtsheide ligger helt igennem vidunderligt placeret i kurlandskabet Bad Bevensen i Lüneburger Heide. Familien Held byder jer velkommen til et hotel med herlig service og fokus på den personlige kontakt. Store værelser og en stilfuld restaurant med et fremragende køkken. Hotellet tilbyder 89 værelser i forskellige kategorier. Alle værelser smagfuldt indrettede og indeholdende eget badeværelse med toilet, brus, hårtørrer & kosmetikspejl. Pengeskab, minibar, telefon, TV, WIFI samt gratis lån af badekåbe. Hotellets Wellness afdeling er på 500 m2 i middelhavs inspireret stil indeholdende: pool (4 x 10 meter), finsk sauna, biosauna, dampbad, SPA, afslapningsrum og træningsfaciliteter. Der er ligeledes SPA Center med mulighed for behandlinger. GolfClub Bad Bevensen tilbyder 18 huller på skøn naturbane med rigeligt vand i spil. Gennem Hansen Rejser har mulighed for, at vælge jeres weekendophold eller miniferie både uden og inklusiv greenfee. 11\n12 Lüneburger Heide ligger i den tyske delstat Niedersachsen mellem floderne Elben og Aller. Hotellet ligger i den østlige del af Lüneburger Heide. Området, som i alt udgør 7400 km2 er kendt for de store smukke lyngarealer. Prøv også Facebook Følger du med på Facebook. Klubben har en side hvor småt og stort bliver lagt op så du også kan se de daglige begivenheder i klubben. Der er et link på hjemmesiden øverste højre hjørne hvor du kan komme til facebooksiden. 12\n13 Helle blev valgt til DGU s bestyrelse Helle Kristensen er Hjørring Golfklubs første medlem af bestyrelsen for Dansk Golf Union. Det blev en kendsgerning på DGU s repræsentantskabsmøde den 21. marts i Middelfart. Junior-området bliver Helles særlige ansvar i den syv mand store bestyrelse. Og det er da også Helles mangeårige erfaring med junior-arbejdet, der fik DGU fik at indstille hende til valg. Helle har arbejdet med juniorerne lokalt i Hjørring Golfklub og regionalt i det nordjyske distrikt. Som DGU-bestyrelsesmedlem skal hun nu arbejde nationalt med juniorerne. Helle Kristensen medlem af Dansk Golf Unions bestyrelse i de kommende tre år. Mit mål er helt klart at få flere børn og unge til at spille golf. Midlet er efter min mening, at vi ude i klubberne skal gøre mere for at få de unge til at føle sig velkomne siger Helle Kristensen. Her i Hjørring er det første, man ser i klubhuset, en hjertestarter. Men hvorfor kunne det ikke være en playstation? Enhver golfklub burde have et juniorrum med et socialt miljø, som kan få de unge til at holde til i klubben også når de ikke lige spiller golf Helle Kristensen har mange andre idéer og forslag til at styrke junior-arbejdet. Blandt andet at skabe et samarbejde mellem golfklubberne og skolerne, som det f. eks. sker mellem fodboldklubberne og skolerne i Hjørring og bordtennisklubben og skolen i Hirtshals. Nu må vi se, hvad der kan lade sig gøre. Det bliver jo anderledes for mig at arbejde på landsplan, hvor det handler om idrætspolitik. Hidtil har jeg mere arbejdet med det praktiske i klubben og distriktet siger Helle Kristensen, der er valgt til DGU-bestyrelsen for de kommende tre år. Rie Bræmer er ansat i sekretariatet i Hjørring Golfklub Rie er ansat som afløser for Lotte i sekretariatet. Rie startede den 1. april og er allerede kommet flot i gang. Der er selvfølgelig mange ting som Rie skal sætte sig ind i, men Rie klør på med krum hals. Så hvis du ikke allerede har mødt Rie på kontoret kan du stikke hovedet ind og hilse på Rie. Rie har været medlem af klubben siden 2013 og er også aktiv i kaninklubben med at hjælpe nye medlemmer i gang. Rie har en baggrund med administrative og regnskabsmæssige opgaver i nogle lokale virksomheder og kommer senest fra en ansættelse hos Ecco Print. Rie er ansat således hun ca. 9 måneder om året er fuldtids (i 2015 frem til 30. november). 13\n14 Sæsonstartsturnering Denne blev i år afviklet lørdag, den 28. marts med over 70 deltagere, hvilket er rekord. I år startede vi allerede kl og med så mange deltagere kommer der virkelig noget fra hånden. Så det var et tilfreds baneudvalg der kunne se resultatet af anstrengelserne kl da alle kom ind til en gang varm suppe, inden Per Størup med vanlig humoristisk sans fik sendt spillerne ud på en gang Texas Scramble på Øst som var blevet klargjort & åbnet på dagen af nogle af de frivillige. Vi var dog så mange at Eliten som var mødt talstærkt op til arbejdsdagen afviklede deres egen lille turnering på Nord. Efter de 9 huller var der præmieoverrækkelse i klubhuset, inden alle blev sendt hjem med ønsket om en god sæson, efter de traditionelle hurraråb for Hjørring Golfklub. En rigtig dejlig i og for Hjørring Golfklub. En stor tak til alle de frivillige i klubben. Turneringsplan 2015 De første turneringer er afviklet med stor deltagelse, så husk at melde dig til de kommende turneringer. De kommende turneringer er følgende: Bryghuset Vendia Parturnering Opstart søndag, den 10. maj kl Vi gentager successen fra 2014 og håber på endnu flere deltagere i Det er en parturnering der spilles som hulspil. Sammen med som løber over hele sæsonen. Først spilles der i puljer, hvorfra vinderne af puljerne går videre til en knock out fase. Sidst på sæsonen spilles finalerunde, hvor de 4 bedste par spiller semifinaler og finale. De får fine præmier, og vinderparrets præmie er selvfølgelig en middag for 2 i Gourmet afdelingen på Bryghuset Vendia. Nordjyske Bank turnering Mandag, den 25. maj kl pinsedag Den traditionelle turnering med Nordjyske Bank som turneringssponsor. Sidste var det med stor succes lagt 2. pinsedag, hvilket vi gør igen i\n15 Vendsyssel Open 2014 Fredag, den 3. juli kl og lørdag, den 4. juli kl Dette bliver årets store brag med 144 deltagerer (forhåbentlig). Det betyder også at vi lukker Nord, Syd & Øst sløjfen fra fredag kl til lørdag ca. kl Proen s turnering Søndag, den 2. august Alvah s årlige turnering, blandt andet med Bitten Routledges vandrepokal. Generationsturneringen Søndag, den 9. august kl Juniorafdelingens årlige generationsturnering hvor man spiller som par. BEMÆRK: Ny dato Royal Unibrew og Golf Caféens jubilæumsturnering Søndag, den 30. august Som nævnt har vi 30 års jubilæum i 2015, og der har vi været så heldige at Royal Unibrew og Golf Caféen vil være sponsor på en turnering i denne anledning. Klubmesterskaber Lørdag, den 19 & Søndag den 20 september Vi skal have fundet klubmestrene for 2015, som skal afløse dem fra 2014 Hjælperturnering Søndag, den 4. oktober Den årlige invitationsturnering til alle der har bidraget med frivilligt arbejde i\n16 VIP 42 turnering Tirsdag, den 13. oktober Så er det efterårsferie og dermed også VIP 42 med alt hvad det indebærer. Grønlangkålsturneringen Søndag, den 1. november Så er det tid til årets sidste turnering og årets første grønlangkål. De sidste 2 sæsoner har denne været overtegnet længe før tilmeldingsfristens udløb. Who let the dogs out? 16


Language of document : Bulgarian Spanish Czech Danish German Estonian Greek English French Italian Latvian Lithuanian Hungarian Maltese Dutch Polish Portuguese Romanian Slovak Slovene Finnish Swedish Croatian ECLI:EU:C:2015:733\n29. oktober 2015 (*)\n»Præjudiciel forelæggelse – merværdiafgift – direktiv 2006/112/EF – artikel 13, stk. 1 – momsfritagelse – begrebet »offentligretligt organ« – aktieselskab, som er pålagt at levere tjenesteydelser på området for planlægning og administration af sundhedsordningen i den selvstyrende region Azorerne – fastlæggelsen af fremgangsmåderne for disse tjenester, herunder vederlaget herfor, i programaftaler indgået mellem dette selskab og denne region«\nI sag C-174/14,\nangående en anmodning om præjudiciel afgørelse i henhold til artikel 267 TEUF, indgivet af Supremo Tribunal Administrativo (den øverste forvaltningsdomstol, Portugal) ved afgørelse af 12. marts 2014, indgået til Domstolen den 9. april 2014, i sagen:\nSaudaçor – Sociedade Gestora de Recursos e Equipamentos da Saúde dos Açores SA\nsammensat af formanden for Tredje Afdeling, L. Bay Larsen, som fungerende formand for Fjerde Afdeling, og dommerne J. Malenovský, M. Safjan, A. Prechal (refererende dommer) og K. Jürimäe,\n– Saudaçor – Sociedade Gestora de Recursos e Equipamentos da Saúde dos Açores SA ved advogados G. Leite de Campos, M. Clemente og J. Batista Pereira\n– den portugisiske regering ved L. Inez Fernandes og R. Campos Laires, som befuldmægtigede\n– Det Forenede Kongeriges regering ved L. Christie, som befuldmægtiget, bistået af barrister P. Mantle\n– Europa-Kommissionen ved P. Guerra e Andrade og L. Lozano Palacios, som befuldmægtigede,\n1 Anmodningen om præjudiciel afgørelse vedrører fortolkningen af artikel 1, stk. 9, i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EFT L 134, s. 114) og af artikel 13, stk. 1, i Rådets direktiv 2006/112/EF af 28. november 2006 om det fælles merværdiafgiftssystem (EUT L 347, s. 1).\n2 Anmodningen er blevet indgivet under en sag mellem Saudaçor – Sociedade Gestora de Recursos e Equipamentos da Saúde dos Açores SA (herefter »Saudaçor«) og Fazenda Pública (statskassen) vedrørende det pågældende selskabs pligt til at betale merværdiafgift (moms) i forbindelse med aktiviteter inden for planlægning og administration af sundhedsordningen i den selvstyrende region Azorerne (herefter »RAA«).\n3 Direktiv 2006/112 ophævede og erstattede pr. 1. januar 2007 den eksisterende fællesskabslovgivning vedrørende moms, særligt Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter – Det fælles merværdiafgiftssystem: ensartet beregningsgrundlag (EFT L 145, s. 1, herefter »sjette direktiv«).\n4 I henhold til første og tredje betragtning til direktiv 2006/112 var det nødvendigt at omarbejde sjette direktiv med henblik på at præsentere alle de gældende bestemmelser på en klar og rationel måde, idet direktivets struktur og affattelse blev omarbejdet, uden at dette dog principielt medførte nogen materielle ændringer.\n5 Artikel 2, stk. 1, litra c), i direktiv 2006/112 bestemmer:\n6 Direktivets artikel 9, stk. 1, har følgende ordlyd:\n7 Direktivets artikel 13 bestemmer:\n2. Medlemsstaterne kan anse virksomhed, der udøves af offentligretlige organer, og som er fritaget for afgift i henhold til artikel 132 [...], som virksomhed udøvet i egenskab af offentlig myndighed.«\n8 Det hedder i artikel 1, stk. 9, i direktiv 2004/18:\nIkke-udtømmende fortegnelser over de offentligretlige organer eller kategorier af organer, der opfylder kriterierne i andet afsnit, litra a), b) og c), findes i bilag III. [...]«\n9 I artikel 2, stk. 2, i momsloven (Código do IVA) bestemmes det, at staten og andre offentligretlige organer ikke er momspligtige, når de foretager transaktioner i forbindelse med udøvelsen af deres myndighedsbeføjelser, selv om de herfor modtager afgifter eller enhver anden form for modydelse, for så vidt som deres afgiftsfritagelse ikke giver anledning til konkurrencefordrejning.\n10 I momslovens artikel 2, stk. 3, bestemmes det, at staten og andre offentligretlige organer i alle tilfælde er momspligtige, når de udøver visse bestemte former for virksomhed, og af de afgiftspligtige transaktioner i forbindelse hermed, undtagen hvis det godtgøres, at de udøver dem i ubetydeligt omfang.\nSaudaçors retlige status\n11 Saudaçor blev oprettet ved RAA’s regionale lovdekret nr. 41/2003/A om omdannelse af den selvstyrende region Azorernes institut for den finansielle sundhedsforvaltning til et rent offentligt aktieselskab ved navn SAUDAÇOR – Sociedade Gestora de Recursos e Equipamentos da Saúde dos Açores SA og om ændring af regionalt lovdekret nr. 28/99/A af 31. juli (Decreto Legislativo Regional n.° 41/2003/A, Transforma o Instituto de Gestão Financeira da Saúde da Região Autónoma dos Açores em sociedade anónima de capitais exclusivamente públicos, passando a designar-se SAUDAÇOR – Sociedade Gestora de Recursos e Equipamentos da Saúde dos Açores, SA, e altera o Decreto Legislativo Regional n.° 28/99/A, de 31 de Julho) af 17. oktober 2003 (Diário da República I, serie A, nr. 257, af 6.11.2003, s. 7430), idet selskabets aktiekapital var 100% ejet af den pågældende region.\n12 I henhold til artikel 2, stk. 1, i dette regionale lovdekret har Saudaçor som hverv at levere tjenesteydelser af almen økonomisk interesse på sundhedsområdet. Saudaçor blev stiftet med henblik på at planlægge og administrere den regionale sundhedsordning og de IT-systemer, infrastrukturer og installationer, der er omfattet heraf, samt at gennemføre anlægsarbejder, restaureringsarbejder, istandsættelser og ombygninger for sundhedsorganer og ‑tjenester, navnlig i de områder, som er berørt af naturkatastrofer, og zoner, der er kategoriseret som risikozoner.\n13 Artikel 3 i regionalt lovdekret nr. 41/2003/A har følgende ordlyd:\n»Som led i sit hverv med at levere tjenesteydelser af almen økonomisk interesse har Saudaçor følgende opgaver:\na) gennemføre en centraliseret forsyning inden for den regionale sundhedstjeneste\nb) levere goder og tjenesteydelser til de enheder, der er medlemmer af den regionale sundhedstjeneste\nc) tildele finansiering til sundhedsinstitutionerne i overensstemmelse med de præstationsmål for pleje, som hver enkelt institution kontraktmæssigt har forpligtet sig til\nd) definere vejledende regler og principper for sundhedsinstitutionernes budgetforvaltning samt føre tilsyn med gennemførelsen heraf\ne) evaluere den økonomiske og finansielle forvaltning i de institutioner og tjenester, der er integreret i den regionale sundhedstjeneste eller finansieret af denne, og udarbejde regelmæssige rapporter om den regionale sundhedstjenestes finansielle situation og om forvaltningen af dens menneskelige og materielle ressourcer\nf) tilskynde til udviklingen af IT-systemer for de institutioner, som hører under den regionale sundhedstjeneste\ng) gennemføre arbejder vedrørende den regionale sundhedstjeneste, hvis gennemførelse er hensigtsmæssig for den offentlige interesse\nh) yde støtte til den regionale sundhedstjenestes ydelser og institutioner på de områder, hvor det viser sig nødvendigt.«\n14 Det pågældende regionale lovdekrets artikel 4, stk. 1, bestemmer, at Saudaçor er underlagt bestemmelserne i denne retsakt, vedtægterne i bilagene hertil, retsordningen for offentlige virksomheder som fastsat ved lovdekret nr. 558/99 (Decreto-Lei nr. 558/99) af 17. december 1999 (Diário da República I, serie A, af 17.12.1999, s. 9012) og ved privatretten. Ifølge samme regionale lovdekrets artikel 4, stk. 2, overholder Saudaçor i forbindelse med sine aktiviteter reglerne for RAA’s sundhedstjenestes sammensætning og funktion.\n15 Artikel 10 i regionalt lovdekret nr. 41/2003/A bestemmer, at Saudaçor ved udførelsen af sine opgaver råder over de samme myndighedsbeføjelser som RAA, og dernæst opregnes til eksempel visse af disse beføjelser, herunder beføjelsen til at foretage ekspropriation.\n16 Det følger af artikel 7, stk. 3, i lovdekret nr. 558/99, som ændret, at de offentlige virksomheder afgiftspålægges og beskattes direkte og indirekte i overensstemmelse med det fælles system. En identisk bestemmelse findes i artikel 9, stk. 2, i regionalt lovdekret nr. 7/2008/A om ordningen for offentlige virksomheder i den selvstyrende region Azorerne (Decreto Legislativo Regional nr. 7/2008/A, Regime do sector público empresarial da Região Autónoma dos Açores) af 5. marts 2008 (Diário da República I, serie A, nr. 58, af 24.3.2008, s. 1649) for så vidt angår regionale offentlige virksomheder.\n17 I overensstemmelse med artikel 21, stk. 1, i Saudaçors vedtægter udøver selskabet sine aktiviteter inden for rammerne af programaftaler indgået med regeringen i RAA, hvori det bl.a. er defineret, hvilke tjenesteydelser Saudaçor skal levere på området for planlægning og administration af den regionale sundhedsordning samt vederlaget herfor, benævnt »medfinansiering«, som regionen skal betale som modydelse for disse tjenesteydelser, og som tilsigter at dække Saudaçors driftsomkostninger.\n18 Den første programaftale blev således indgået den 23. juli 2004 for perioden 2004-2008, hvori der var fastsat et samlet vederlag på 15 905 000 EUR, heraf et beløb på 3 990 000 EUR for 2007 og et beløb på 4 050 000 EUR for 2008. Den femte klausul i denne aftale bestemte, at dette samlede beløb kunne tilpasses ved fælles beslutning fra de regeringsmedlemmer, der er ansvarlige for finanser og sundhed, hvis beløbet som følge af en ændring af omstændighederne var åbenlyst utilstrækkeligt til at udføre den pågældende aftale. Den anden programaftale blev indgået den 1. januar 2009 for perioden 2009-2012, hvori der var fastsat et årligt vederlag på 8 500 000 EUR og en tilpasningsklausul svarende til den, som var fastsat i den tidligere aftale. Ved fælles beslutning af 8. marts 2010 fra de medlemmer af RAA’s regering, der er ansvarlige for finanser og sundhed, blev dette beløb nedsat til 6 599 147 EUR for 2009.\n19 Den 2. marts 2011 udarbejdede Fazenda Pública et udkast til en kontrolrapport, hvori den foreslog en berigtigelse af den moms, som Saudaçor skyldte for skatteårene 2007-2010, svarende til 4 750 586,24 EUR.\n20 Den 6. april 2011 blev denne kontrolrapport vedtaget efter høring af Saudaçor.\n21 I denne rapport fastslog Fazenda Pública bl.a., at Saudaçor, henset til selskabets retlige status, ikke kunne påberåbe sig bestemmelsen om, at offentlige organer ikke var momspligtige, som fastsat i momslovens artikel 2, stk. 2 – en bestemmelse om gennemførelse af sjette direktivs artikel 4, stk. 5, første afsnit, hvis indhold svarer til indholdet af artikel 13, stk. 1, første afsnit, i direktiv 2006/112.\n22 Ifølge denne myndighed vedrørte de tjenesteydelser, som Saudaçor inden for rammerne af programaftalerne leverede inden for planlægning og administration af den regionale sundhedstjeneste, aktivitetsområder, der henhører under den private sektor, hvilket indebærer, at momsfritagelsen kunne give anledning til konkurrencefordrejning. Dette kunne f.eks. være tilfældet med hensyn til administration og vedligeholdelse af regionens it-systemer inden for sundhedsvæsenet. Det drejer sig reelt om en økonomisk aktivitet, hvorfor de vederlag, som er fastsat i programaftalerne og udbetalt som modydelse for disse tjenester af de regionale myndigheder, er momspligtige. Saudaçor medgav i øvrigt at være momspligtig, idet selskabet gjorde krav på et samlet beløb på 2 300 273,17 EUR i fradrag for moms betalt for køb af goder og tjenesteydelser.\n23 Saudaçor anlagde sag ved Tribunal Administrativo e Fiscal de Ponta Delgada (administrativ og skatteretlig ret i Ponta Delgada, Portugal) til prøvelse af de foranstaltninger til inddrivelse af moms og morarenter for skatteårene 2007-2010, for hvilke der var rejst krav mod selskabet på 5 157 249,72 EUR.\n24 Denne ret gav ikke Saudaçor medhold bl.a. med den begrundelse, at der med henblik på fortolkning af momsfritagelsesreglen for offentligretlige organer i artikel 13, stk. 1, første afsnit, i direktiv 2006/112 ikke skal henvises til begrebet »offentligretlige organer«, som inden for rammerne af udbudsretten er fastlagt i artikel 1, stk. 9, i direktiv 2004/18, idet forståelsen af dette begreb er vid, mens begrebet »offentligretligt organ« i henhold til artikel 13, stk. 1, første afsnit, i direktiv 2006/112 skal fortolkes strengt i forbindelse med anvendelsen af momsfritagelsesreglen, idet denne udgør en undtagelse til den almindelige regel om momspligt for enhver økonomisk aktivitet.\n25 Samme ret fastslog, at denne momsfritagelsesregel ikke omfatter en enhed som Saudaçor, der – selv om selskabet blev stiftet af RAA – er et aktieselskab adskilt fra regionen, der er underlagt de privatretlige regler, og som udfører sine opgaver og forfølger sit formål på uafhængig vis.\n26 Tribunal Administrativo e Fiscal de Ponta Delgada (administrativ og skatteretlig ret i Ponta Delgada) fastslog endvidere, at de tjenester, som Saudaçor leverede inden for rammerne af programaftalerne, har en økonomisk karakter, idet de leveres mod vederlag. Det vederlag, der udbetales af RAA, udgør en modydelse for de tjenesteydelser, der leveres af Saudaçor, og kan ikke betragtes som overførsler mellem offentlige enheder.\n27 Den forelæggende ret, ved hvilken der er iværksat appel til prøvelse af den pågældende dom, har anført, at det centrale spørgsmål i hovedsagen er, hvorvidt en enhed såsom Saudaçor kan påberåbe sig momsfritagelsesreglen for offentligretlige organer som fastsat i momslovens artikel 2, stk. 2, hvis indhold svarer til indholdet af artikel 13, stk. 1, i direktiv 2006/112, og at bedømme, hvorvidt de beløb, der er genstand for de omhandlede foranstaltninger til inddrivelse af moms, udgør budgetmæssige overførsler mellem offentlige enheder.\n28 Den forelæggende ret er af den opfattelse, at selv om det er klart fastsat i Domstolens praksis, at afgiftspligten alene er udelukket for virksomhed, der udøves af offentlige organer, såfremt virksomheden udøves i organets egenskab af offentlig myndighed, gør denne retspraksis det ikke muligt at afgøre, om en enhed som Saudaçor, henset til selskabets retlige status som aktieselskab stiftet ved omdannelsen af en statslig enhed, er omfattet af begrebet offentligretligt organ. Der rejser sig særligt et spørgsmål om, hvorvidt rækkevidden af begrebet er sammenfaldende med rækkevidden af begrebet »offentligretligt organ«, således som det er fastlagt i artikel 1, stk. 9, i direktiv 2004/18, i forbindelse med definitionerne af de forskellige kategorier af »ordregivende myndigheder«.\n29 Under disse omstændigheder har Supremo Tribunal Administrativo (den øverste forvaltningsdomstol) besluttet at udsætte sagen og forelægge Domstolen følgende præjudicielle spørgsmål:\n»1) Kan [...] begrebet offentligretligt organ som omhandlet i artikel 13, stk. 1, første afsnit, i direktiv 2006/112 [fortolkes] ved henvisning til det normative begreb »offentligretligt organ« [som defineret] i artikel 1, stk. 9, i direktiv 2004/18?\n2) Er en enhed, der er stiftet som et aktieselskab udelukkende med offentlig kapital, hvoraf RAA ejer en andel på 100%, og hvis formål er at yde rådgivnings- og forvaltningsvirksomhed på det regionale sundhedsvæsens område (Sistema Regional de Saúde) med henblik på fremme og rationalisering heraf, og hvilken virksomhed gennemføres ved opfyldelse af programaftaler indgået med RAA, når enheden ved delegation har fået tillagt de myndighedsbeføjelser, som på dette område tilfalder RAA, hvem det oprindeligt påhvilede at udbyde de pågældende offentlige sundhedsydelser, omfattet af begrebet offentligretligt organ, der udøver virksomhed i sin egenskab af offentlig myndighed, som omhandlet i artikel 13, stk. 1, første afsnit, i direktiv 2006/112?\n3) Kan den modydelse, som dette selskab modtager, der består i at stille de nødvendige finansielle midler til rådighed for at gennemføre disse programaftaler, i lyset af bestemmelserne i dette direktiv anses for et vederlag for præsterede tjenesteydelser, der kan føre til momspligt?\n4) Opfylder nævnte selskab i bekræftende fald da de nødvendige betingelser for at kunne påberåbe sig bestemmelsen om manglende afgiftspligt, der er indeholdt i artikel 13, stk. 1, i direktiv 2006/112?«\n30 Med det tredje spørgsmål, som skal undersøges først, ønsker den forelæggende ret nærmere bestemt oplyst, om artikel 9, stk. 1, i direktiv 2006/112 skal fortolkes således, at en aktivitet som den i hovedsagen omhandlede, som for et selskab består i til en region at levere tjenesteydelser på området for planlægning og administration af den regionale sundhedsordning inden for rammerne af programaftaler indgået mellem dette selskab og denne region, udgør økonomisk virksomhed i denne bestemmelses forstand.\n31 Domstolen har allerede fastslået, at det fremgår af opbygningen af og formålet med det pågældende direktiv samt af den plads, direktivets artikel 13 har i det fælles momssystem, der er indført ved sjette direktiv, at enhver økonomisk aktivitet i princippet er momspligtig. Levering af tjenesteydelser, som foretages mod vederlag, er som hovedregel og i medfør af artikel 2, stk. 1, i direktiv 2006/112 momspligtige, herunder dem, som leveres af offentligretlige organer. Ved direktivets artikel 9 og 13 er der givet momsen et meget vidt anvendelsesområde (dom Kommissionen mod Nederlandene, C-79/09, EU:C:2010:171, præmis 76 og den deri nævnte retspraksis).\n32 Muligheden for at kvalificere en levering af tjenesteydelser som en levering mod vederlag forudsætter udelukkende, at der består en direkte sammenhæng mellem denne levering og en modværdi, som den afgiftspligtige faktisk har modtaget. En sådan direkte sammenhæng foreligger, såfremt der mellem tjenesteyderen og modtageren består et retsforhold, der vedrører en gensidig udveksling af ydelser, idet det af tjenesteyderen modtagne vederlag udgør den faktiske modværdi af den ydelse, som leveres til modtageren (jf. bl.a. dom Serebryannay vek, C-283/12, EU:C:2013:599, præmis 37 og den deri nævnte retspraksis).\n33 Under hensyn til genstanden for den gennemgang, der skal foretages, tilkommer det, som Domstolen allerede har udtalt, den nationale ret at foretage en retlig bedømmelse af den i hovedsagen omhandlede virksomhed på grundlag af de af Domstolen fastlagte kriterier (dom Fazenda Pública, C-446/98, EU:C:2000:691, præmis 23, og kendelse Gmina Wrocław, C-72/13, EU:C:2014:197, præmis 18).\n34 I det foreliggende tilfælde tilkommer det den forelæggende ret at undersøge, om det fremgår af sagens akter og særligt programaftalerne indgået mellem Saudaçor og RAA, at selskabets virksomhed er foregået mod vederlag og dermed har en økonomisk karakter. Domstolen kan ikke desto mindre, henset til de oplysninger, der fremgår af forelæggelsesafgørelsen, forsyne den forelæggende ret med fortolkningselementer, således at denne kan træffe afgørelse.\n35 Det fremgår i denne forbindelse af den pågældende afgørelse, at RAA i henhold til disse aftaler er forpligtet til at udbetale et vederlag benævnt »medfinansiering«, hvis størrelse er fastsat i aftalerne, til Saudaçor som »modydelse« for de tjenesteydelser, som Saudaçor skal levere på området for planlægning og administration af den regionale sundhedsordning.\n36 Henset til den varige og fortsatte karakter af de tjenesteydelser, som Saudaçor leverer på området for planlægning og administration, kan den omstændighed, at dette vederlag ikke er fastsat i forhold til de individualiserede tjenester, men som et fast beløb og på årlig basis med henblik på at dække de omkostninger, selskabet har til driften, ikke i sig selv påvirke den direkte sammenhæng mellem leveringen af ydelserne og den modtagne modydelse, hvis størrelse fastsættes på forhånd efter faste kriterier (jf. i denne retning dom Le Rayon d’Or, C-151/13, EU:C:2014:185, præmis 36 og 37).\n37 Der rejses heller ikke tvivl ved denne direkte sammenhæng som følge af den omstændighed, at de programaftaler, der er indgået mellem Saudaçor og RAA, indeholder visse klausuler, som fastsætter, at størrelsen af det vederlag, der skal betales til Saudaçor, kan tilpasses, hvis beløbet som følge af en ændring af omstændighederne er åbenlyst utilstrækkeligt til at udføre disse aftaler.\n38 For så vidt som disse klausuler således tilsigter på forhånd at fastsætte størrelsen af vederlaget efter faste kriterier, som sikrer, at størrelsen heraf er tilstrækkelig til at dække Saudaçors driftsomkostninger, kan det fastslås, at disse har til formål at tilpasse størrelsen af den faste modydelse for de tjenesteydelser, som dette selskab leverer fortsat og varigt. Selv om det oprindeligt fastsatte årlige vederlag for 2009 var blevet nedsat af RAA, således som det fremgår af forelæggelsesafgørelsen, har den portugisiske regering i øvrigt forklaret i retsmødet uden at blive modsagt af Saudaçor, at denne nedsættelse alene havde til hensigt at rette en åbenlys regnefejl.\n39 Den direkte forbindelse, som findes mellem leveringen af tjenesteydelsen og vederlaget herfor, ses heller ikke at blive bragt i tvivl på grund af den omstændighed, at Saudaçors virksomhed, som selskabet har gjort gældende, har til formål at udføre en forfatningsmæssig forpligtelse, som udelukkende og direkte tilfalder staten i henhold til den portugisiske forfatning, nemlig forpligtelsen til at gennemføre et universelt nationalt sundhedssystem, der tilstræber at være gratis, som i det væsentlige skal finansieres af offentlige midler.\n40 En afgiftspligtig person er således ifølge artikel 9, stk. 1, i direktiv 2006/112 enhver, der selvstændigt udøver økonomisk virksomhed, uanset formålet med eller resultatet af den pågældende virksomhed.\n41 Selv om formålet med gennemførelsen af et universelt nationalt sundhedssystem, der tilstræber at være gratis, som i det væsentlige skal finansieres af offentlige midler, tages i betragtning i forbindelse med det fælles momssystem, for så vidt som visse plejeydelser, der bl.a. sikres af offentligretlige organer, skal momsfritages i henhold til direktivets artikel 132, stk. 1, er det i øvrigt ubestridt, at den i hovedsagen omhandlede virksomhed med planlægning og administration af den i hovedsagen omhandlede regionale sundhedsordning ikke henhører under en af disse fritagelser.\n42 Henset til ovenstående bemærkninger skal det tredje spørgsmål besvares med, at artikel 9, stk. 1, i direktiv 2006/112 skal fortolkes således, at en aktivitet som den i hovedsagen omhandlede, som for et selskab består i til en region at levere tjenesteydelser på området for planlægning og administration af den regionale sundhedsordning inden for rammerne af programaftaler indgået mellem dette selskab og denne region, udgør økonomisk virksomhed i denne bestemmelses forstand.\nDet første, det andet og det fjerde spørgsmål\n43 Med det første, det andet og det fjerde spørgsmål, som skal behandles samlet og hernæst, ønsker den forelæggende ret nærmere bestemt oplyst, om artikel 13, stk. 1, i direktiv 2006/112 skal fortolkes således, at en aktivitet som den i hovedsagen omhandlede, som for et selskab består i til en region at levere tjenesteydelser på området for planlægning og administration af den regionale sundhedsordning inden for rammerne af programaftaler indgået mellem dette selskab og denne region, henhører under momsfritagelsesreglen i denne bestemmelse i tilfælde af, at denne aktivitet udgør økonomisk virksomhed i den forstand, hvori udtrykket er anvendt i direktivets artikel 9, stk. 1.\n44 Den forelæggende ret har i denne forbindelse rejst spørgsmålet, om begrebet »andre offentligretlige organer« som omhandlet i direktivets artikel 13, stk. 1, skal fortolkes som en henvisning til definitionen af begrebet »offentligretligt organ« i artikel 1, stk. 9, i direktiv 2004/18, således som Saudaçor har gjort gældende.\n45 En sådan fortolkning af artikel 13, stk. 1, i direktiv 2006/112 kan ikke tiltrædes.\n46 Ved at definere begrebet »offentligretligt organ« og som følge heraf begrebet »ordregivende myndighed« vidt tilsigter artikel 1, stk. 9, i direktiv 2004/18 således at afgrænse anvendelsesområdet for dette direktiv tilstrækkeligt bredt for at sikre, at reglerne om særligt gennemsigtighed og forbud mod forskelsbehandling, som finder anvendelse i forbindelse med udbud, anvendes på alle statslige enheder, som ikke er del af den offentlige forvaltning, men som ikke desto mindre kontrolleres af staten, bl.a. gennem deres finansiering eller forvaltning.\n47 Den sammenhæng, hvori begrebet »andre offentligretlige organer« i artikel 13, stk. 1, i direktiv 2006/112 indgår, er imidlertid grundlæggende anderledes.\n48 Dette begreb tilsigter således ikke at definere anvendelsesområdet for momsen men opererer derimod med en fravigelse af den almindelige regel, som ligger til grund for det fælles momssystem, nemlig den, hvorefter anvendelsesområdet for denne afgift er defineret meget bredt som omfattende alle leveringer af varer eller tjenesteydelser, som leveres mod vederlag, herunder dem, som leveres af offentligretlige organer (jf. i denne retning dom Kommissionen mod Nederlandene, C-79/09, EU:C:2010:171, præmis 76 og 77).\n49 Som undtagelse til den almindelige regel om momspligt for enhver økonomisk aktivitet skal artikel 13, stk. 1, i direktiv 2006/112 fortolkes strengt (jf. bl.a. dom Isle of Wight Council m.fl., C-288/07, EU:C:2008:505, præmis 60, og kendelse Gmina Wrocław, C-72/13, EU:C:2014:197, præmis 19).\n50 Det følger heraf, at der i mangel af angivelser i selve teksten i artikel 13, stk. 1, i direktiv 2006/112 skal tages hensyn til direktivets opbygning og formål samt til den plads, bestemmelsen har i det fælles momssystem, der er indført ved dette direktiv (jf. analogt dom Isle of Wight Council m.fl., C-288/07, EU:C:2008:505, præmis 25).\n51 Som det fremgår af Domstolens faste praksis, følger det klart af en gennemgang af artikel 13, stk. 1, i direktiv 2006/112 på baggrund af direktivets formål, at to betingelser kumulativt skal være opfyldt, for at reglen om momsfritagelse gælder, nemlig et offentligretligt organs udøvelse af virksomhed og udøvelse af virksomhed, der varetages i egenskab af offentlig myndighed (jf. i denne retning bl.a. kendelse Mihal, C-456/07, EU:C:2008:293, præmis 16 og den deri nævnte retspraksis, og dom Kommissionen mod Nederlandene, C-79/09, EU:C:2010:171, præmis 79).\n52 Ifølge Domstolens faste praksis følger det i øvrigt såvel af kravene om en ensartet anvendelse af EU-retten som af lighedsprincippet, at indholdet af en EU-retlig bestemmelse, som ikke indeholder nogen udtrykkelig henvisning til medlemsstaternes ret med henblik på at fastlægge dens betydning og rækkevidde, normalt i hele Den Europæiske Union skal undergives en selvstændig og ensartet fortolkning, som skal søges under hensyntagen til bestemmelsens kontekst og formålet med den pågældende ordning (jf. bl.a. dom Fish Legal og Shirley, C-279/12, EU:C:2013:853, præmis 42).\n53 Det skal således fastslås, at artikel 13, stk. 1, i direktiv 2006/112 ikke indeholder nogen henvisning til medlemsstaternes ret.\n54 Det følger heraf, at de begreber, som findes i denne bestemmelse, herunder begrebet »andre offentligretlige organer«, skal undergives en selvstændig og ensartet fortolkning i hele Unionen.\n55 For så vidt som artikel 13, stk. 1, i direktiv 2006/112 som bemærket i denne doms præmis 49 som undtagelse skal fortolkes strengt, skal det i øvrigt bemærkes, at opregningen i denne bestemmelse er udtømmende, idet begrebet »andre offentligretlige organer« udgør en opsamlingskategori af andre organer, der henhører under en anden offentlig myndighed end dem, der er udtrykkeligt nævnt i bestemmelsen.\n56 Hvad særligt angår den første af de to betingelser i direktivets artikel 13, stk. 1, nemlig betingelsen om, at der skal være tale om et offentligretligt organ, har Domstolen allerede fastslået, at en person, som foretager handlinger, som henhører under myndighedsbeføjelserne, på en selvstændig måde, ikke – idet han ikke er integreret i det offentliges forvaltningsapparat – kan kvalificeres som offentligretligt organ i denne bestemmelses forstand (jf. i denne retning bl.a. kendelse Mihal, C-456/07, EU:C:2008:293, præmis 18 og den deri nævnte retspraksis).\n57 Domstolen har ligeledes præciseret, at kvalificeringen som »offentligretligt organ« ikke alene kan afhænge af, om den omhandlede aktivitet består i udførelsen af handlinger, der henhører under myndighedsbeføjelser (jf. i denne retning bl.a. kendelse Mihal, C-456/07, EU:C:2008:293, præmis 17 og den deri nævnte retspraksis).\n58 Det fremgår ikke desto mindre heraf, at selv om den omstændighed, at det omhandlede organ i henhold til den relevante nationale ret har fået tildelt myndighedsbeføjelser, ikke er afgørende med henblik på denne kvalificering, udgør den imidlertid – for så vidt som den udgør et væsentligt særkendetegn for offentlige myndigheder – en vigtig indikation for at fastslå, at dette organ skal kvalificeres som offentligretligt organ.\n59 Artikel 10 i regionalt lovdekret nr. 41/2003/A bestemmer imidlertid, at Saudaçor ved udførelsen af sine opgaver råder over de samme myndighedsbeføjelser som RAA, og dernæst opregnes til eksempel visse af disse beføjelser, herunder beføjelsen til at foretage ekspropriation.\n60 Henset til Domstolens praksis, nævnt i denne doms præmis 56, og henset til den relevante nationale ret, ses det i øvrigt ikke at kunne udelukkes, at Saudaçor skal betragtes som integreret i RAA’s offentlige forvaltningsapparat, hvilket det tilkommer den forelæggende ret at undersøge.\n61 I denne forbindelse bemærkes, at Saudaçor, som det fremgår af sagsakterne for Domstolen, i visse henseender minder om en privatretlig juridisk person og har en vis selvstændighed over for staten ved udøvelsen af sin virksomhed og daglige drift, for så vidt som selskabet er stiftet af staten i form af et aktieselskab efter en omdannelse af et eksisterende statsligt organ via decentralisering.\n62 Det forholder sig imidlertid – og stadig med forbehold for den forelæggende rets undersøgelse – således, at visse kendetegn ved Saudaçor ses at tale for en kvalificering af dette selskab som offentligretligt organ i henhold til artikel 13, stk. 1, i direktiv 2006/112.\n63 Saudaçors reelle selvstændighed forekommer således begrænset, idet selskabets kapital, som ikke er åben for privatpersoners deltagelse, ejes 100% af RAA, der med undtagelse af de tjenesteydelser, som leveres til tredjeparter i forbindelse med de såkaldte »accessoriske« aktiviteter, som ubestridt har en marginal betydning, i øvrigt er selskabets eneste »kunde«. Disse forhold taler for, at RAA er i stand til at udøve en afgørende indflydelse på Saudaços aktiviteter.\n64 Dette er ligeledes bekræftet ved den omstændighed, at selskabet i henhold til den tredje klausul, litra a), i den første af de programaftaler, der er indgået mellem Saudaçor og RAA, og den tredje klausul, stk. 1, litra a), i den anden af disse programaftaler, udfører sine opgaver i overensstemmelse med retningslinjer fastsat af RAA, og at dette selskab i henhold til den tredje klausul, litra h), i den første af disse aftaler og den tredje klausul, stk. 1, litra g), i den anden aftale er underlagt RAA’s kontrol.\n65 I øvrigt bemærkes, at artikel 4, stk. 1, i regionalt lovdekret nr. 41/2003/A bestemmer, at Saudaçor er underlagt bestemmelserne i denne retsakt, vedtægterne i bilagene hertil, retsordningen for offentlige virksomheder, som fastsat ved lovdekret nr. 558/99 og ved privatretten. Det forekommer, at privatretten inden for de således fastsatte rammer er placeret sekundært i forhold til de bestemmelser, der definerer Saudaçors retlige status som offentlig virksomhed.\n66 I øvrigt bemærkes, at selv om fremgangsmåderne for levering af tjenesteydelser på området for planlægning og administration af den regionale sundhedsordning skal være genstand for programaftaler bl.a. for så vidt angår det vederlag, der skal erlægges for disse tjenester, hvilket kunne antyde, at Saudaçor opererer på det pågældende marked i konkurrence med andre private operatører, fremgår det ikke desto mindre, at disse tjenesteydelser i RAA udelukkende udføres af Saudaçor i overensstemmelse med selskabets hverv fastsat i artikel 2, stk. 1, i lovdekret nr. 41/2003/A, og at de ikke tildeles private operatører gennem f.eks. en udbudsprocedure.\n67 Der ses i øvrigt at findes en organisatorisk forbindelse mellem Saudaçor og RAA om ikke andet så ved den omstændighed, at dette selskab er etableret ved en retsakt vedtaget af regionens lovgiver med henblik på at give regionen en »levering af tjenesteydelser af almen økonomisk interesse på sundhedsområdet«, således som det fremgår af artikel 2, stk. 1, i regionalt lovdekret nr. 41/2003/A.\n68 Med forbehold for den forelæggende rets undersøgelse af disse forhold kan det således ikke udelukkes, at denne ret, henset til en samlet vurdering, hvorved der tages hensyn til de bestemmelser i national ret, der finder anvendelse på Saudaçor, kommer frem til den konklusion, at selskabet kan kvalificeres som et offentligretligt organ i henhold til artikel 13, stk. 1, i direktiv 2006/112.\n69 Som det er anført i denne doms præmis 51, forholder det sig imidlertid således, at for at momsfritagelsesreglen fastsat i denne bestemmelse finder anvendelse, er det endvidere nødvendigt, at en anden betingelse fastlagt i denne bestemmelse er opfyldt, nemlig betingelsen om, at det alene er et offentligretligt organs udøvelse af virksomhed, der varetages i egenskab af offentlig myndighed, som er momsfritaget.\n70 Det følger af Domstolens faste praksis, at den virksomhed, som varetages af disse organer på grundlag af deres særlige retlige status, udgør sådan virksomhed, hvilket dog ikke omfatter den virksomhed, som de pågældende organer udøver på samme retlige vilkår som private erhvervsdrivende. Domstolen har ligeledes præciseret, at virksomhedens genstand eller formål ikke er relevant i denne forbindelse, og at den omstændighed, at udøvelsen af den i hovedsagen omhandlede virksomhed indebærer udøvelse af myndighedsbeføjelser, kan være grundlag for at fastslå, at der gælder offentligretlige regler for virksomheden (jf. i denne retning bl.a. dom Fazenda Pública, C-446/98, EU:C:2000:691, præmis 17, 19 og 22).\n71 I denne forbindelse har Domstolen bemærket, at fritagelsen i artikel 13, stk. 1, i direktiv 2006/112 hovedsageligt sigter på virksomhed, der udøves af offentligretlige organer, som optræder i deres egenskab af offentlig myndighed, og er nært knyttet til udøvelse af offentlig myndighed, selv om den er af økonomisk art (dom Isle of Wight Council m.fl., C-288/07, EU:C:2008:505, præmis 31).\n72 Denne anden betingelse i det pågældende direktivs artikel 13, stk. 1, første afsnit, vil imidlertid ikke være opfyldt, hvis de myndighedsbeføjelser, som Saudaçor råder over i henhold til artikel 10 i regionalt lovdekret nr. 41/2003/A, ikke udgør et instrument, som selskabet kan anvende ved udførelsen af de i hovedsagen omhandlede aktiviteter, nemlig aktiviteterne på området for planlægning og administration af den regionale sundhedsordning, hvis momsfritagelse er anfægtet, idet disse tjener til udførelsen af andre aktiviteter, således som den portugisiske regering har gjort gældende, og som det tilkommer den forelæggende ret at undersøge.\n73 Selv hvis det antages, at det skal fastslås, at Saudaçor er et offentligretligt organ, og at det skal fastslås, at selskabet udøver den i hovedsagen omhandlede økonomiske virksomhed som offentlig myndighed, fremgår det i øvrigt af artikel 13, stk. 1, andet afsnit, i direktiv 2006/112, at en enhed som Saudaçor imidlertid ikke er momsfritaget, hvis det fastslås, at selskabets momsfritagelse ville føre til en konkurrencefordrejning af en vis betydning.\n74 Domstolen har i denne forbindelse præciseret, at den konkurrencefordrejning af en vis betydning, som en afgiftsfritagelse af offentligretlige organer, der handler i deres egenskab af offentlig myndighed, vil føre til, skal vurderes i forhold til den pågældende form for virksomhed som sådan, uden at denne vurdering vedrører et særligt marked, og ikke blot i forhold til aktuel konkurrence, men også til potentiel konkurrence, for så vidt som muligheden for, at en privat erhvervsdrivende søger ind på det relevante marked, er reel og ikke rent hypotetisk (dom Kommissionen mod Nederlandene, C-79/09, EU:C:2010:171, præmis 91).\n75 Henset til samtlige ovenstående bemærkninger skal det første, det andet og det fjerde spørgsmål besvares med, at artikel 13, stk. 1, i direktiv 2006/112 skal fortolkes således, at en aktivitet som den i hovedsagen omhandlede, som for et selskab består i til en region at levere tjenesteydelser på området for planlægning og administration af den regionale sundhedsordning inden for rammerne af programaftaler indgået mellem dette selskab og denne region, henhører under momsfritagelsesreglen i denne bestemmelse i tilfælde af, at denne aktivitet udgør økonomisk virksomhed i den forstand, hvori udtrykket er anvendt i direktivets artikel 9, stk. 1, hvis det kan fastslås – hvilket det tilkommer den forelæggende ret at undersøge – at selskabet skal kvalificeres som et offentligretligt organ, og at det udfører den pågældende virksomhed som offentlig myndighed, for så vidt som den forelæggende ret fastslår, at momsfritagelsen for denne virksomhed ikke kan medføre konkurrencefordrejning af en vis betydning.\nI denne forbindelse skal begrebet »andre offentligretlige organer« i den forstand, hvori udtrykket er anvendt i direktivets artikel 13, stk. 1, ikke fortolkes som en henvisning til definitionen af begrebet »offentligretligt organ« i artikel 1, stk. 9, i direktiv 2004/18.\n1) Artikel 9, stk. 1, i Rådets direktiv 2006/112/EF af 28. november 2006 om det fælles merværdiafgiftssystem skal fortolkes således, at en aktivitet som den i hovedsagen omhandlede, som for et selskab består i til en region at levere tjenesteydelser på området for planlægning og administration af den regionale sundhedsordning inden for rammerne af programaftaler indgået mellem dette selskab og denne region, udgør økonomisk virksomhed i denne bestemmelses forstand.\n2) Artikel 13, stk. 1, i direktiv 2006/112 skal fortolkes således, at en aktivitet som den i hovedsagen omhandlede, som for et selskab består i til en region at levere tjenesteydelser på området for planlægning og administration af den regionale sundhedsordning inden for rammerne af programaftaler indgået mellem dette selskab og denne region, henhører under reglen om fritagelse for merværdiafgift i denne bestemmelse i tilfælde af, at denne aktivitet udgør økonomisk virksomhed i den forstand, hvori udtrykket er anvendt i direktivets artikel 9, stk. 1, hvis det kan fastslås – hvilket det tilkommer den forelæggende ret at undersøge – at selskabet skal kvalificeres som et offentligretligt organ, og at det udfører den pågældende virksomhed som offentlig myndighed, for så vidt som den forelæggende ret fastslår, at afgiftsfritagelsen for denne virksomhed ikke kan medføre konkurrencefordrejning af en vis betydning.


HK Handel efterlyser bedre muligheder for at håndhæve retningslinjer i butikker.\nLæs opI Bilka i Tilst er der som mange andre steder håndsprit ved indgangen, engangshandsker til frugten og skilte i loftet, der beder kunderne om at holde to meters afstand.Men når kunderne hen på eftermiddagen flokkes i gangene, kniber det alligevel med at overholde corona-anbefalingerne.\nPå besøg i al-Hol-lejren: 'Hvis folk taler imod Islamisk Stat, får de teltet brændt ned eller værre' Nu er dronning Elizabeth alene - hvad stiller briterne op med Charles? To ministre afviste at kende til oplysninger om Syrien-børn: Nu har de 'hånden på kogepladen'\n- Vi oplever desværre, at nogle kunder ikke kan finde ud af at overholde afstandskravene på to meter, fortæller tillidsrepræsentant Irene Kondrup Kristensen.- Det med afspritningen er folk efterhånden blevet rigtig gode til. Til gengæld kan det for nogen være problematisk at bruge de blå handsker, når man skal tage frugt og grønt. Det er vi lidt uvante med, fortæller Irene Kondrup Kristensen.\nHidtil har man jo opfordret til god kundeadfærd, og nu synes jeg, om at man skal overveje at bringe skrappere midler i brugPer Tønnesen, formand, HK HandelGlemmer håndsprit og afstandAt kunderne har svært ved at overholde retningslinjerne er et generelt problem, fortæller Per Tønnesen, formand for headtopics.com\nHKHandel, der repræsenterer de ansatte i landets butikker.- Det starter, når kunderne kommer ind i butikken. Det sker oftere og oftere, at man ikke benytter de afspritningsfaciliteter, som butikken stiller til rådighed. Så er der kunder, der ikke kan finde ud af, at man anbefaler, at man kun handler én per husstand, medmindre der er tale om mindre børn, og så handler det om afstandskravet, siger han.\nOg ikke alle tager godt imod, når personalet forsøger at gøre opmærksom på forglemmelserne.- Vi oplever, måske på grund af en stigende coronatræthed i samfundet, at flere og flere af vores medlemmer bliver overfuset af kunderne, når man forsøger at sørge for at retningslinjerne bliver overholdt, fortæller Per Tønnesen.\nHusker de dårlige oplevelserDet er dog kun få af kunderne, der reagerer vredt på at blive mindet om retningslinjerne, fortæller Irene Kondrup Kristensen fra Bilka.- Det er et fåtal, men man husker desværre de dårlige oplevelser så meget længere, end man husker de gode oplevelser, siger hun.\n- Nogle kunder er sådan: "Åh det må du undskylde, det havde jeg ikke lige tænkt videre over, men nu går jeg hen og tager handsker på". Andre bliver bare sådan lidt småmugne og og siger ingenting, og andre får man et headtopics.com\nI seks årtier har Cuba været styret af en Castro. Nu overtager yngre kræfter en økonomi i dyb krise I Herning har superlokal nedlukning delt skole i to: 'Det giver ikke mening' Fagforbund kritiserer genåbningsplan: Ikke en lyd om en million hjemsendte ansatte\ndecideretet møgfald af. Vi får at vide, at det skal vi ikke blande os i, og vi skal ikke rende og være små politibetjente, siger hun.- Så det er lidt mere stressende. Det er lidt hårdere psykisk at være på arbejde i de her tider, fortæller Irene Kondrup Kristensen.\nHKHandel efterlyser, at regeringen sætter sig sammen med arbejdsgiverne og de ansatte, ogskærper- Hidtil har man joopfordrettil god kundeadfærd, og nu synes jeg, om at man skal overveje at bringe skrappere midler i brug, siger han.SF afviser bøder\nIndtil videre er det et lovkrav, at man bærer mundbind i butikker, medmindre man tilhører en gruppe, der er undtaget. Kunder, der nægter at bære mundbind, kan personalet bortvise. Det er kun en anbefaling, at kunder holder mindst to meters afstand til hinanden, men det er et lovkrav, at butikkerne skilter med det.\nErhvervsordfører for SF Theresa Berg Andersen mener ikke, at løsningen er at udskrive bøder til kunder, der ikke følger retningslinjerne.- Jeg er bestemt ikke til bøder, men en mulighed kunne være at stille et øget krav om headtopics.com\nvagtværn. For det er ikke de ansattes job at agere politibetjente, siger hun.Når der er travlt i Bilka i Tilst, kræver det en indsats fra kunderne at holde to meters afstand i frugt- og grøntafdelingen, fortæller Irene Kondrup Kristensen. (Foto: Jan Rørkær DR)\nØnsker ikke at lege politibetjentEt krav om større brug afvagtværner også en mulighed, somHKHandel nævner, men formand Per Tønnesen understreger at det er en løsning, der skal drøftes i samarbejde medmyndighederne\nUgens coronatal: Danmark har 40 gange færre indlagte end det hårdest ramte land i EU Ny regering på plads i Grønland: Venstrefløjspartiet IA danner snæver koalitionsregering Feminist-kongen i det pashtunske stammeland: Mand om dagen, kvinde om natten\nog arbejdsgiverne.- Der må man kigge på, hvad der er mulighed for, og hvad der er lovhjemmel til at gennemføre. Vi har i hvert fald en interesse i, at det her bliver rettet op, og at det bliver rettet op nu, siger han.Irene Kondrup Kristensen fra Bilka har i hvert fald ikke lyst til at skulle\nhåndhævesanktionerrettet mod kunderne.- For så er det lige præcis, vi kommer til at virke som små politibetjente ude i butikkerne, og det er vi ikke. Vi ønsker ikke at gå og være bussemænd, siger hun. Læs mere: DR Nyheder »\nhvis de ansatte er nervøse for at blive smittede, kunne de overveje at iføre sig et værnemiddel, der reelt beskytter dem. De der halvvisirer er til grin. Når ikke en gang op til næseborene på 90% af folk. Absolut ingen beskyttende effekt Kunne være en ide at få en tæller sat op udenfor der angav øjeblikkets besøgstal i forretningen så nye kunder kan se hvor mange der er i butikken i forhold til begrænsningstallet for besøgende\nJa puha for vi er jo voldsomt syge alle sammen. Vi er gift. Var lige i føtex i går midt i Rush hour. Det var nu meget stilfærdigt og ingen problemer med at holde afstand. Vi havde jo også alle* masker på som siges at være svaret på alle kvaler - *dog ikke de der sidder i kasserne (?) De store supermarkeder må tage ansvar og ansætte nogle KUN til anvisnings krav. Modsat fald hjælpe dem til udgangen!\nEr der ikke Max på? Hos Aldi her i byen, der hænger der, et skilt om Max 74 mennesker. Men større supermakeder skulle jo have ansat personer til at forhindre dette skete? Coronaguides? Eller var det bare varm luft de blev påbudt at gøre det? Så luk Bilka og andre af de store butikker - og åben alle de små butikker og forretninger istedet - siger det bare\nTillykke til de danske medier, der bidrager til spredning af utryghed. Hun bærer ikke et godkendt visir. Det er lidt træt. Spritten, mundbindet og en nogenlunde overholdelse af afstand plus en god overholdelse af afstand i betalingskøen er nok. Handsker er ikke nødvendige hvis man spritter. Antal i butikken burde man løse med en simpel elektronisk tæller ved ind- og udgang.\nRekord lav smitte. Ingen beviser for smitte i supermarkeder. Man forsøger at lave problemer uden hold i virkeligheden. Men klart personalet er bange når 70-80 af alle nyheder drejer sig om covid og nye mutationer (som hvergang viser sig ikke at være “farlige”). Ærlighed tak MundbindMundbind skal bæres i alle butikker. Medarbejdere kan bortvise kunder, der nægter at bære mundbind.\n- Vi oplever Okay, i hvilken størrelsesorden snakker vi om her? Hvad er egentlig problemet med smitte af coronavirus? 🤔 De fleste syge overlever infektionen og danner naturlige Covid antistoffer og medvirker til øgning af flokimmuniteten i landet. 🔨 Der er ikke tid til indkøb. Nu skal der handles I må også gerne hjælpe folk til at forstå, at sådan en lille hage-dims er utilstrækkelig.\nSE BILLEDERNE: Politiet brugte tåregas og vandkanoner mod demonstranter i Holland